साहिद कपुर

साहिद कपुर (; जन्म २५ फेब्रुअरी १९८१), एक भारतीय अभिनेता हुन् जो हिन्दी चलचित्रहरूमा देखा पर्छन्। सुरुमा प्रेमप्रसङ्गयुक्त भूमिकाहरू चित्रणको लागि मान्यता प्राप्त, उनले त्यसपश्चात एक्सन चलचित्रहरू र थ्रिलरहरूमा भाग लिएका छन्, र तीन फिल्मफेयर पुरस्कार सहित धेरै पुरस्कारहरू प्राप्तकर्ता हुन्।

अभिनेता पंकज कपुर र नीलिमा अजीमका छोरा, कपुरको जन्म नयाँ दिल्लीमा भएको थियो। उनी तीन वर्षको हुँदा उनका बुबाआमा छुट्टिएका थिए, र उनी आफ्नी आमासँगै बस्न थालेका थिए। उनी १० वर्षको हुँदा उनीहरू मुम्बई सरेका थिए, जहाँ उनी श्यामक दावरको नृत्य प्रतिष्ठानमा सामेल भएका थिए। सन् १९९० को दशकका केही चलचित्रहरूमा कपुर एक पृष्ठभूमि नर्तकको रूपमा देखा परेका थिए र पछि सङ्गीत भिडियोहरू र टेलिभिजन विज्ञापनहरूमा देखा परेका थिए। उनले सन् २००३ मा प्रेमप्रसङ्गयुक्त हास्य 'इश्क विश्क'मा मुख्य भूमिकाका साथ चलचित्रको सुरुवात गरेका थिए, एक स्लीपर हिट जसको लागि उनले सर्वश्रेष्ठ पुरुष पदार्पणको लागि फिल्मफेयर पुरस्कार जितेका थिए। उनले सूरज बडजात्याको शीर्ष कमाई गर्ने परिवार नाटक 'विवाह' (सन् २००६) मा अभिनय गर्नु भन्दा पहिले धेरै व्यावसायिक असफलताहरूमा भूमिकाको साथ अनुसरण गरेका थिए।

कपुरले इम्तियाज अलीको प्रेमप्रसङ्गयुक्त हास्य 'जब वी मेट' (सन् २००७) मा एक समस्याग्रस्त व्यापारी र विशाल भारद्वाजको थ्रिलर 'कमिने' (सन् २००९) मा जुम्ल्याहा भाइहरूको चित्रणका लागि सर्वश्रेष्ठ अभिनेताको लागि फिल्मफेयर पुरस्कारको लागि नामाङ्कन प्राप्त गरेका थिए। असफल चलचित्रको अर्को शृङ्खलामा देखा परेपछि, उनले एक्सन चलचित्र 'आर... राजकुमार' (सन् २०१३) मा अभिनय गरेका थिए। भारद्वाजको त्रासदी 'हैदर' (सन् २०१४) मा हेमलेट चरित्र र अपराध नाटक 'उडता पन्जाब' (सन् २०१६) मा लागुपदार्थ दुर्व्यसन गायकको रूपमा अभिनय गरेकोमा कपुरले आलोचनात्मक प्रशंशा प्राप्त गरेका थिए। पहिलेका लागि, उनले सर्वश्रेष्ठ अभिनेताको लागि फिल्मफेयर पुरस्कार जितेका थिए र पछिल्लाका लागि उनले 'सर्वश्रेष्ठ अभिनेताको लागि फिल्मफेयर आलोचक पुरस्कार' जितेका थिए। कपुरको सर्वाधिक कमाउने रिलिजहरू अवधि नाटक 'पद्मावत' (सन् २०१८) र प्रेमप्रसङ्गयुक्त नाटक 'कबीर सिंह' (सन् २०१९) को साथ आएको थियो।

अभिनय बाहेक, कपुरले परोपकारहरूलाई सहयोग गर्छन्, पुरस्कार समारोहहरूको आयोजन गर्छन्,र नृत्य वास्तविकता कार्यक्रम 'झलक दिखला जा रिलोडेड' (सन् २०१५) मा एक प्रतिभा निर्णायकको रूपमा प्रस्तुत गरेका छन्।

सन्दर्भ सामग्रीहरू

बाह्य कडीहरू


 साहिद कपुर बलिउड हङ्गामामा

श्रेणी:हिन्दी चलचित्र अभिनेताहरू
श्रेणी:भारतीय चलचित्र अभिनेताहरू
श्रेणी:सन् १९८१ मा जन्म
श्रेणी:जीवित मानिसहरू
श्रेणी:भारतीय पुरुष मोडलहरू
श्रेणी:पन्जाबी मानिसहरू
श्रेणी:फिल्मफेयर पुरस्कार विजेताहरू